คลอดเกณฑ์ประกันรายได้ผู้ปลูกข้าวแล้ว
จ่อประกาศราคาอ้างอิงครั้งแรก 16 ต.ค.นี้,นายวิชัย โภชนกิจ อธิบดีกรมการค้าภายใน เปิดเผยว่า ได้ลงนามในประกาศคณะอนุกรรมการกำกับดูแลและกำหนดเกณฑ์กลางอ้างอิงโครงการประกันรายได้เกษตรกรผู้ปลูกข้าว เรื่องหลักเกณฑ์เงื่อนไข และวิธีการดำเนินโครงการประกันรายได้เกษตรกรผู้ปลูกข้าว ปี 62/63 รอบที่ 1 เพื่อช่วยเหลือด้านรายได้ให้กับเกษตรกรผู้ปลูกข้าวตามนโยบายเร่งด่วนของรัฐบาลแล้ว หลังจากที่ ครม.ได้เห็นชอบหลักการโครงการประกันรายได้เกษตรกรผู้ปลูกข้าวภายในกรอบวงเงินงบประมาณ 21,400 ล้านบาท สำหรับหลักเกณฑ์การประกันรายได้ เกษตรกรจะต้องขึ้นทะเบียนเกษตรกรผู้ปลูกข้าวปีการผลิต 62/63 ระหว่างวันที่ 1 เม.ย.-31 ต.ค.62 ยกเว้นภาคใต้ระหว่างวันที่ 16 มิ.ย.62-28 ก.พ.63 และต้อง แจ้งวันที่คาดว่าจะเก็บเกี่ยวในการขึ้นทะเบียน เพื่อใช้เป็นข้อมูลช่วงเวลาที่เกษตรกรจะได้รับสิทธิชดเชย,นอกจากนี้ ยังได้กำหนดการประกันรายได้เกษตรกรผู้ปลูกข้าว 5 ชนิด คือ ข้าวเปลือกหอมมะลิ ตันละ 15,000 บาท ครัวเรือนละไม่เกิน 14 ตัน, ข้าวเปลือกหอมมะลินอกพื้นที่ (ข้าวหอมจังหวัด) ตันละ 14,000 บาท ครัวเรือนละไม่เกิน 16 ตัน, ข้าวเปลือกเจ้า 10,000 บาท ครัวเรือนละไม่เกิน 30 ตัน, ข้าวเปลือกหอมปทุมธานี ตันละ 11,000 บาท ครัวเรือนละไม่เกิน 25 ตัน และข้าวเปลือกเหนียว ตันละ 12,000 บาท ครัวเรือนละไม่เกิน 16 ตัน หากเกษตรกรปลูกข้าวมากกว่า 1 ชนิด จะได้สิทธิไม่เกินจำนวนขั้นสูงของข้าวแต่ละชนิด และเมื่อรวมกันต้องไม่เกินขั้นสูงของข้าวชนิดที่กำหนดไว้สูงสุด ส่วนการกำหนดราคาอ้างอิง คณะอนุกรรมการกำหนดราคาอ้างอิง จะประกาศราคาอ้างอิงครั้งแรกวันที่ 16 ต.ค.นี้ จากนั้นจะประชุมเพื่อกำหนดราคาอ้างอิงทุกๆ 15 วัน จนถึงวันสิ้นสุดโครงการประกันรายได้ คือ วันที่ 31 ต.ค.63 และการจ่ายเงินชดเชย ธนาคารเพื่อการเกษตรและสหกรณ์การเกษตร (ธ.ก.ส.) จะจ่ายเงินเข้าบัญชีเกษตรกรโดยตรง ภายใน 3 วัน นับจากวันที่ได้รับราคาอ้างอิงจากคณะอนุกรรมการฯ ซึ่งเกษตรกรจะได้รับสิทธิครั้งเดียว,ผู้สื่อข่าวรายงานว่า นายจุรินทร์ ลักษณวิศิษฏ์ รองนายกรัฐมนตรีและ รมว.พาณิชย์ มีกำหนดประชุมผ่านระบบวิดีโอทางไกลโครงการประกันรายได้เกษตรกรผู้ปลูกข้าวและปาล์มน้ำมัน วันที่ 30 ก.ย. เวลา 09.00 น.เป็นต้นไป เพื่อชี้แจงรายละเอียดโครงการและซักซ้อมทำความเข้าใจกับผู้ว่าราชการจังหวัดและหน่วยงานปฏิบัติในพื้นที่ โดยมีการถ่ายทอดสดผ่านทางช่อง 9 MCOT ช่วงเวลา 09.30-10.00 น.ด้วย.
นายวิชัย โภชนกิจ อธิบดีกรมการค้าภายใน เปิดเผยว่า ได้ลงนามในประกาศคณะอนุกรรมการกำกับดูแลและกำหนดเกณฑ์กลางอ้างอิงโครงการประกันรายได้เกษตรกรผู้ปลูกข้าว 
วิชัย โภชนกิจ,ปลูกข้าว,ประกันรายได้,จุรินทร์ ลักษณวิศิษฏ์,เกษตรกร,ปาล์มน้ำมัน,ข้าวเปลือกหอมมะลิ